C 434/10
FI
Euroopan unionin virallinen lehti
15.11.2022
Tiistai 5. huhtikuuta 2022
42. korostaa tarvetta varmistaa, että kalastuksen erityiskomitea, jonka tehtävänä on tehdä kummankin osapuolen kannalta oikeudenmukaisia päätöksiä ja varmistaa kalavarojen kestävä hoito pitkällä aikavälillä, muotoutuu ja alkaa toimia nopeasti, mukaan lukien kiireellisten kysymysten ensisijainen käsittely, kuten vesille pääsyn käytännön soveltaminen ja vaatimukset täyttävän aluksen ”suoraan korvaavan aluksen” määrittely kauppa- ja yhteistyösopimuksen täsmällisen täytäntöönpanon helpottamiseksi; 43. korostaa, että kalastuksen erityiskomitean työskentelyn on oltava avointa ja että Euroopan parlamentille on tiedotettava säännöllisesti sen työstä ja sen tekemistä päätöksistä sekä ennen sen kokouksia että niiden jälkeen; vaatii, että Euroopan parlamentin kalatalousvaliokunnan tekniset edustajat kutsutaan osallistumaan kalastuksen erityiskomitean kokouksiin tarkkailijoina; 44. kehottaa komissiota ja neuvostoa varmistamaan, että kaikissa kauppa- ja yhteistyösopimuksen puitteissa tehtävissä päätöksissä kunnioitetaan eri toimielinten oikeuksia ja noudatetaan asianmukaista lainsäädäntöprosessia erityisesti teknisten toimenpiteiden osalta; 45. muistuttaa, että kauppa- ja yhteistyösopimuksen mukaan osapuolet kuulevat kansalaisyhteiskuntaa; korostaa, että on tärkeää sisällyttää alueellisia toimijoita, jotka edustavat alan ja alueviranomaisia, neuvoa-antaviin ryhmiin ja varmistaa, että niiden alueiden rannikkoyhteisöt, joihin asia vaikuttaa suoraan tai välillisesti, ovat oikeudellisesti suojattuja kauppa- ja yhteistyösopimuksen nojalla, myös Yhdistyneen kuningaskunnan tekemien yksipuolisten päätösten vaikutuksilta; 46. kehottaa kalatalousalan, alueviranomaisten, rannikkoyhteisöjen ja muiden sidosryhmien edustajia osallistumaan aktiivisesti kauppa- ja yhteistyösopimuksen seurantaan ja täytäntöönpanoon erityisesti osallistumalla kansallisiin neuvoa-antaviin ryhmiin ja sopimuksen 13 ja 14 artiklassa tarkoitettuun kansalaisyhteiskuntafoorumiin; kehottaa komissiota edistämään tätä varten sisäisen kalastusalan neuvoa-antavan ryhmän perustamista, sanotun kuitenkaan rajoittamatta nykyisten neuvoa-antavien toimikuntien toimintaa; 47. kehottaa puhemiestä välittämään tämän päätöslauselman neuvostolle, komissiolle, alueiden komitealle, jäsenval­ tioiden hallituksille ja parlamenteille sekä Ison-Britannian ja Pohjois-Irlannin yhdistyneen kuningaskunnan, Jerseyn, Guernseyn, Mansaaren, Norjan, Islannin, Grönlannin ja Färsaarten hallituksille ja parlamenteille.